
Έχοντας υπόιμη; 

1. Τις διατ^εις των άρθρων 12 (παρ. 2,3 και 4), 28.29, 
30 και 32 (παρ. 4) του Ν. 1650/θβ -για την προστασία του 
περιβάλλοντος» (Α’ 160) όπως το άρθρο 30 τροποποιή¬ 
θηκε με το άρθρο 98 (παρ. 12) του Ν. 1892/1990 «για τον 
εκσυγχρονισμό και την ανάπτυξη και άλλες διατάξεις» (Α’ 
101 ). 

2. Τις διατάξεις του άρθρου 1 του Ν. 1338/83 -Εφαρμογή 
του Κοινοτικού Δικαίου» (Α' ^) όπως τροποποιήθηκε με το 
άρθ. β του Ν. 1440/84 «Συμμετοχή της Ελλάδος στο κεφά¬ 
λαιο, στα αποθεματικά και στις προβλέψεις της Ευρωπαϊκής 
Τράπεζας Επενδύσεων κ.λπ.» (Α70). 

3. Τις διατάξεις των άρθρων 23 (παρ. 1) και 24 του Ν. 
1558/85 «Κυβέρνηση και Κυβερνητικά Όργανα» (Α' 137) 
και των άρθρων 9 και 13 του Π.Δ. 473/1985 «Καθορισμός 
και ανακατανομή των αρμοδιοτήτων των Υπουργείων» (Α’ 
157). 

4. τις διατάξεις του άρθρου 11 (παρ. 2,3 και 12) και του 
άρθρου 13 του Ν. 1515/1985 «Ρυθμιστικό σχέδιο και 
πρόγραμμα προστασίας περιβάλλοντος της ευρύτερης 
περιοχής της Αθήνας» (Α' 18) όπως το άρθρο 13 τροπο¬ 
ποιήθηκε με την παρ. 6 του άρθρου 31 του Ν. 1650/1986. 

5. Τις διατάξεις του άρθρου 11 (παρ. 2.3 και 12) και του 
άρθρου 13 του Ν. 1561/1985 «Ρυθμιστικό σχέδιο και 
πρόγραμμα προστασίας περιβάλλοντος της ευρύτερης 
περιοχής της Θεσσαλονίκης και άλλες διατάξεις» (Α’ 148) 
όπως το άρθρο 13 τροποποιήθηκε με την παρ. 7 του άρ¬ 
θρου 31 του Ν. 1650/1986. 

6. Τις διατάξεις του Ν. 1571/1985 «Ρύθμιση θεμάτων 
πετρελαϊκής πολιτικής και εμπορίας πετρελαιοειδών και 
άλλες διατάξεις» (Α’ 192), 


7. Τις διατάξεις του Ν. 2242/1994 «πολεοδόμηση πε¬ 
ριοχών δεύτερης κατοικίας... προστασίας του φυσικού και 
δομημένου περιβάλλοντος κ.λπ.» (Α’ 16^. 

8. Τις διατάξεις του Ν. 2052/1992 «Μέτρα για την αντι¬ 
μετώπιση του νέφους και πολεοδομικές ρυθμίσεις» (Α' 
1994). 

9. Τις διατάξεις του Ν.. 2218/1994 «Ίδρυση νομαρχια¬ 
κής αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» (Α' 90) όπως συμπληρώθηκε με το Ν. 2240/1994 
«Συμπλήρωση βιατί^ων για τη Νομαρχιακή Αυτοδιοίκηση 
κ.α.» (Α’ 153). 

10. Τις διατάξεις του άρθρου 1 (παρ. 28 και 29) του Π.Δ/ 
τος 28/28.1.1993 «καθορισμός αρμοδιοτήτιυν που διατη¬ 
ρούνται από τον Υπουργό και τις περιφερειακές υπηρε¬ 
σίες διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 9). 

11. Τις διατάξεις της υπ’ αριθ. 69269/5387/1990 κοι¬ 
νής Υπουργικής απόαφσης «Κατάταξη έργων και δραστη¬ 
ριοτήτων σε κατηγορίες, περιεχόμενο Μελέτης Περιβαλ¬ 
λοντικών Επιπτώσεων (ΜΠΕ), καθορισμός περιεχομένου 
ειδικών περιβαλλοντικών μελετών (ΕΜΠ) και λοιπές συνα¬ 
φείς διατάξεις, σύμφωνα με το Ν. 1650/86» (Β’ 676). 

12,. τις διατάξεις της υπ’ αριθ. 75308/5512/1990 κοι¬ 
νής Υπουργικής απόφασης «καθορισμός τρόπου ενημέ¬ 
ρωσης των πολιτών και φορέων εκπροσώπησής τους για 
το περιεχόμενο της Μελέτης Περιβαλλοντικών Επιπτώ¬ 
σεων τοιν έργων και δραστηριοτήτων σύμφωνα με την 
παρ. 2 του άρθρου 5 του Ν. 1650/86» (Β’ 691). 

13. Τις διατάξεις της υπ’ αριθ. 59388/3363/1988 κοι¬ 
νής Υπουργικής απόφασης «τρόπος, όργανα και διαδικα¬ 
σία επιβολής και είσπραξης των διοικητικών προστίμων 
του άρθρου 30 του Ν. 1650/86» (Β' 638). 

14. την οδηγία 87/101 /ΕΟΚ του Συμβουλίου της 22ας 
Δεκεμβρίου 1986 των Ευρωπαϊκών Κοινοτήτων (ΕΕΙ. 42/ 
43/12.2.1987). 

15. Τις διατάξεις του άρθρου 29Α του Ν. 1558/1985 
όπως αυτό συμπληρώθηκε με το άρθρο 27 Ν. 2081 /92 (Α’ 
154). 

16. Την υπ’ αριθ. οικ. 91130/1968/1994 απόφαση του 
Πρωθυπουργού και του Υπουργού ΠΕΧΟΔΕ «Ανάθεση αρ¬ 
μοδιοτήτων στην Υφυπουργό Περιβάλλοντος Χωροταξίας 
και ΔημοσΙ(ι)ν ’Εργων Ελισ^ετ Παπαζώη» (Β’ 878). 

17. Την υπ’ αριθ. Δ.Υ. 3α/θΐκ, 987/28.9.1995 Κοινή 
Απόφαση του Πρωθυπουργού και του Υπουργού Υγείας 
Πρόνοιας «Ανάθεση αρμοδιοτήτων στους Υφυπουργούς 
Υγείας, Πρόνοιας Νικόλαο Φαρμάκη και ΕμμανουήλΣκου- 
λάκη (Β'826). 

18. Την υπ’ αριθ. 142/3.10.1995 απόφαση του Πρωθυ- 
πουργού για τον καθορισμό αρμοδιοτήτων του Αναπλη¬ 
ρωτή Υπουργού Μεταφορών και Επικοινωνιών ΚΙμωνα 
Κουλούρη (Β' 833), αποφασίζουμε; 

Άρθρο 1. 

Σκοπός 

Με την απόφαση αυτή αποσκοπείται η εφαρμογή των 
διατάξεων του άρθρου 12 (παρ. 2, 3 και 4) και του Ν. 
1650/86 με την τροποποίηση και αντικατάσταση της υπ’ 
αριθ. 71560/3053/1985 κοινής Υπουργικής απόφασης 
(Κ.Υ.Α.) Β’ 665) και συγχρόνως η εναρμόνιση με τις διατά¬ 
ξεις της οδηγίας 87/101/ΕΟΚ του Συμβουλίου της 22ας 
Δεκεμβρίου 1986 των Ευρωπαϊκών Κοινοτήτων «για την 
τροποποίηση της οδηγίας 75/439/ΕΟΚ περί διαθέσεως 
των χρησιμοποιημένων ορυκτελαίων» που έχει δημοσιευ- 
θεί στην Ελληνική Γλώσσα στην Επίσημη Εφημερίδα των 
Ευρωπαϊκών Κοινοτήτων (ΕΕ 1. 42 σελ. 43 12.2.1987) 
ώστε με τη λήψη των αναγκαίων μέτρων να εξασφαλίζεται 
η συλλογή και διάθεση των χρησιμοποιημένων ορυκτε¬ 
λαίων χωρίς να προκαλεΐται ζημία στην υγεία του ανθρώ¬ 
που και στο περιβάλλον. 

Άρθρο 2. 

Ορισμοί. 

Για την εφαρμογή της παρούσας απόφασης νοούνται 
ως; 

α) «χρησιμοποιημένα ορυκτέλαια»; 

Κάθε βιομηχανικό ή λιπαντικό έλαιο ορυκτής συνθετι¬ 
κής ή μικτής βάσης το οποίο κατέατη ακατάλληλο για τη 
χρήση για την οποία προοριζόταν αρχικά, και κυρίως τα 
χρησιμοποιημένα λάδια κινητήρων εσωτερικής καύσεως 
και κιβωτίων ταχυτήτων και τα ορυκτέλαια μηχανών, στρο¬ 
βίλων και υδραυλικών συστημάτων. 

Στα χρησιμοποιημένα ορυκτέλαια περιλαμβάνονται και 
τα μείγματα πετρελαιοειδών καταλοίπων - λιπαντελαίων 
που προέρχονται από πλοία, άλλα μέσα μεταφοράς ή στα¬ 
θερές εγκαταστάσεις, 
β) «διάθεση»; 

Η επεξεργασία ή η καταστροφή των χρησιμοποιημένων 
ορυκτελαίων, καθώς και η αποθήκευσή τους ή η εναπόπ- 
θεσή τους επάνω, ή μέσα στο έδαφος, με οκοπό να κατα¬ 
στούν αβλαβή για την υγεία και το περιβάλλον. Η διάθεση 
των χρησιμοποιημένων ορυκτελαίων περιλαμβάνει και 
κάθε άλλη εργασία που αναφέρεται στις διατάξεις της κεί¬ 
μενης νομοθεσίας σχετικά με τις εργασίες διάθεσης των 
στερεών αποβλήτων, 
γ) «επεξεργασία»; 

Οι εργασίες που αποσκοπούν στην επαναχρησιμοποΐ- 
ηση των χρησιμοποιημένων ορυκτελαίων, δηλαδή η ανα¬ 
γέννηση και η καύση, 
δ) «αναγέννηση»; 

Κάθε διεργασία που επιτρέπει την παραγωγή βασικών 
ορυκτελαίων με κάθαρση χρησιμοποιημένων ορυκτελαίων 
και που συνεπάγεται ιδίως το διαχωρισμό των προσμεί¬ 
ξεων, των προϊόντων οξείδωσης και των προσθέτων που 
περιέχουν αυτά το ορυκτέλαια. 


ε) «καύση»; 

Η χρήση των χρησιμοποιημένων ορυκτελαίων ως καυσί¬ 
μων με κατάληλη ανάκτηση της παραγόμενης θερμότη¬ 
τας. 

στ) «Διαχείριση»: 

Όλες οι εργασίες διάθεσης των χρησιμοποιημένων 
ορυκτελαίων, καθώς και η συλλογή και η προσωρινή απο¬ 
θήκευσή τους, συμπεριλαμβανομένης της εποπτείας των 
εργασιών αυτών και της μετέπειτα φροντίδας των χώρων 
διάθεσης. 

ζ) «συλλογή»; 

Το σύνολο των εργασιΐΰν με τις οποίες γίνεται η μετα¬ 
φορά των χρησιμοποιημένων ορυκτελαίων από τους κατό¬ 
χους στις επιχειρήσεις διάθεσης των ορυκτελαίων αυτών. 

Άρθρο 3. 

Απαγορεύσεις 

1. Για τους σκοπούς της παρούσας απόφασης απαγορεύ¬ 
εται: 

α) Κάθε απόρριψη χρησιμοποιημένων ορυκτελαίων στα 
επιφανειακά και υπόγειο νερά, στα χωρικά θαλάσσια νερά 
και στα νερά των αποχετευτικών συστημάτων. 

β) Κάθε εναπόθεση ή και απόρριψη χρησιμοποιημένων 
ορυκτελαίων που έχει επιβλαβείς επιπτώσεις στο έδαφος 
και στον υπόγειο υδροφόρο ορίζοντα όπως και κάθε ανε¬ 
ξέλεγκτη απόρριψη καταλοίπων που προέρχονται από την 
επεξεργασία των χρησιμοποιημένων ορυκτέλαίοον. 

V) Κάθε επεξεργασία χρησιμοποιημένων ορυκτελαίων 
που προκαλεΐ ρύπανση της ατμόσφαιρας και έχει ως απο¬ 
τέλεσμα την υπέρβαση των οριακών τιμών εκπομϊτής των 
αερίων ρύπων που καθορίζονται από τις διατάξεις της κεί¬ 
μενης Νομοθεσίας. 

2. Οποιοσδήποτε κατέχει χρησιμοποιημένα ορυκτέλαια 
και δεν δύναται να λαμβάνει τα κατάλληλα μέτρα για την 
εφαρμογή των διατάξεο>ν του παρόντος άρθρου, υποχρε- 
ούται να τα θέση στην διάθεσή της ή των επιχειρήσεων 
που προβλέπονται στο άρθρο 7 της παρούσας απόφα¬ 
σης. 

Άρθρο 4. 

Σχεδιασμός διαχείρισης χρησιμοποιημένων 
ορυκτελαίων. 

Α. Εθνικός σχεδιασμός; 

1. Ο εθνικός σχεδιασμός διαχείρισης των χρησιμοποιη¬ 
μένων ορυκτελαίων καταρτίζεται με μέριμνα του Υπουρ¬ 
γείου ΠΕΧΩΔΕ μετά από συνεργασία με τα Υπουργεία 
Εσωτερικών, Δημόσιας Διοίκησης και Αποκέντρωσης, 
Υγείας Πρόνοιας, Βιομηχανίας Ενέργειας και Τεχνολογίας 
και γνώμη της Κεντρικής Ένωσης Δήμων και Κοινοτήτων 
Ελλάδας (ΚΕΔΚΕ) και της Ένωσης Νομαρχιακών Αυτο¬ 
διοικήσεων Ελλάδας (ΕΝΑΕ), και συνίσταται στην εξειδί- 
κευση των γενικών κατευθύνσεων της πολιτικής διαχείρι¬ 
σης των στερεών αποβλήτων που προσδιορίζονται στις 
σχετικιές διατάξεις της κείμενης νομοθεσίας. 

2. Σε περίπτωση που τα χρησιμοποιημένα ορυκτέλαια 
έχουν αναμειχθεΐ με ΡΟΒ/ΡΟΤ ή με άλλα επικίνδυνα από¬ 
βλητα ή σε κάθε περίπτωση που έχουν καταστεί επικίν¬ 
δυνα απόβλητα, ο σχεδιασμός διαχείρισής τους διέπεται 
από τις σχετικές διατάξεις της κείμενης νομοθεσίας που 
αναφέρονται στον εθνικό σχεδιασμό διαχείρισης τοον επι- 
κινδύναιν αποβλήτων. 

3.0 σχεδίασμά χωροθέτησής των ευκολιών υποδοχής 

πετρελαιοειδών καταλοίπων που προέρχονται από πλοία 
γίνεται από τα Υπουργεία Οικονομικών (Γ. Δ/νοη Τελω¬ 
νείων) και Εμπορικής Ναυτιλίας οτα πλαίσια του εθνικού 
σχεδιαομού διαχείριοης πετρελαιοειδών καταλοίπωγι 
σύμφωνα με τις σχετικές διατάξεις της κείμενης Νομοθε¬ 
σίας. 

Β. Τοπικός - Περιφερειακός σχεδιασμός. 

1. Ο τοπικός - περιφερειακός σχεδιασμός διαχείρισης 
των χρησιμοποιημένων ορυκτελαίων διέπεται από τις σχε¬ 
τικές διατάξεις της κείμενης Νομοθεσίας που αναφέρο- 
νται στο σχεδιασμό της διαχείρισης των στερεών αποβλή¬ 
των. 

2. Σε περίπτωση που τα εν λόγω ορυκτέλαια έχουν ανα- 
μειχθεί με ΡΟΒ/ΡΟΤ ή με άλλα επικίνδυνα απόβλητα ή σε 
κάθε περίπτωση που έχουν καταστεί επικίνδυνα από¬ 
βλητα, ο σχεδιασμός διαχερίριοής τους διέπεται από τις 
σχετικές διατάξεις της κείμενης Νομοθεσίας που αναφέ- 
ρονται στον περιφερειακό σχεδιασμό διαχείρισης των επι¬ 
κίνδυνων αποβλήτων. 

Άρθρο 5. 

Εκτέλεση των εργασιών διαχείρισης. 

1. Οι εργασίες διαχείρισης των χρησιμοπσιημένων ορυ¬ 
κτελαίων (αναγέννηση - καύση - καταστροφή - αποθή¬ 
κευση - συλλογή - εναπόθεση) πραγματοποιείται σύμ¬ 
φωνα με τεχνικές προδιαγραφές που καταρτίζονται σύμ¬ 
φωνα με τη διαδικασία και τους όρους που προβλέπονται 
στις σχετικές διατάξεις της κείμενης νομοθεσίας για τη 
διαχείριση των στερεών αποβλήτων. 

2. Σε περίπτωση που τα χρησιμοποιημένα ορυκτέλαια 
έχουν αναμειχθεί με ΡΟΒ/ΡΟΤ ή με άλλα επικίνδυνα από¬ 
βλητα ή σε κάθε περίπτωση που έχουν καταστεί επικίν¬ 
δυνα απόβλητα, οι εργασίες διαχείρισής τους πραγματο¬ 
ποιούνται σύμφωνα με τεχνικές προδιαγραφές που κα¬ 
ταρτίζονται σύμφωνα με τη διαδικασία και τους όρους που 
προβλέπονται στις σχετικές διατάξεις της κείμενης νομο¬ 
θεσίας για τη διαχείριση των επικίνδυνων αποβλήτων που 
έχει καταρτισθεί κατ’ εφαρμογή των σχετικών διατάξεων 
της υφιστάμενης νομοθεσίας. 

3. Κατά το στάδιο κατάρτισης των τεχνικών προδιαγρα¬ 
φών που προβλέπονται στις προηγούμενες παραγράφους 
1 και 2, στην προβλεπόμενη κατά περίπτωση από τις κεί¬ 
μενες διατάξεις σχετική επιτροπή συμμετέχει υποχρεω¬ 
τικά και εκπρόσωπος; 

α) Του Γενικού Χημείου του Κράτους, όταν πρόκειται 
για τεχνικές προδιαγραφές που αναφέρονται στην καύση 
χρησιμοποιημένων ορυκτελαίων. 

β) Του Υπουργείου Εμπορικής Ναυτιλίας όταν πρόκειται 
για τεχνικές προδιαγραφές που αναφέρονται στην αποθή¬ 
κευση και εναπόθεση των χρησιμοποιημένων ορυκτε¬ 
λαίων που προέρχονται από πλοία. 

γ) Του Υπουργείου Οικονομικών όταν πρόκειται για τε¬ 
χνικές που αναφέρονται στην αποθήκευση συλλογή ή ενα¬ 
πόθεση των χρησιμοποιημένων ορυκτελαίων. 

4. Μέχρι την έγκριση των προαναφερομένων τεχνικών 
προδιαγραφών σύμφωνα με τη διαδικασία που προβλέπε- 
ται κατά περίπτωση στις σχετικές διατάξεις της κείμενης 
νομοθεσίας για τη διαχείριση στερεών και επικίνδυνων 
αποβλήτων, ισχύουν αναφορικά με τα τεχνολογικά στοι¬ 
χεία δαιχείρισης των χρησιμοποιημένων ορυκτελαίων οι 
σχετικές διατάξεις της υφιστάμενης νομοθεσίας. 


Άρθρο 6. 

Μέθοδοι και τρόποι διάθεσης. 

1. Τα χρησιμοποιημένα ορυκτέλαια μετά τη συλλογή 
τους: 

α) Υποβάλλονται κατά προτεραιότητα σε επεξεργασία 
με αναγέννηση. 

β) Εφόσον η επεξεργασία με αναγέννηση δεν είναι εφι¬ 
κτή από τεχνικοοικονομική και οργανωτική άποψη η επε¬ 
ξεργασία των ορυκτελαίων αυτών γίνεται με καύση. Στην 
περίπτωση αυτή η επεξεργασία δεν θα πρέπει να προκα- 
λεΐ δυσμενείς επιπτώσεις στο περιβάλλον και τη δημόσια 
υγεία. 

γ) Εφόσον και η επεξεργασία με καύση δεν είναι εφικτή 
από τεχνικοοικονομική και οργανωτική άποψη, πρέπει να 
εξασφαλίζεται η ακίνδυνη καταστροφή τους ή η ελεγχό¬ 
μενη αποθήκευση ή εναπόθεσή τους. 

2. Με την επιφύλαξη εφαρμογής του άρθρου 12 της πα¬ 
ρούσας απόφασης οι αρμόδιες αρχές με την απόφαση 
έγκρισης περιβαλλοντικών όρων που χορηγείται σύμφωνα 
με τη διαδικασία που προβλέπεται στο άρθρο 8, καθορί¬ 
ζουν με ποιό τρόπο από τους αναφερόμενους στην προη¬ 
γούμενη παράγραφο, θα προβεί ο κάτοχος των χρησιμο¬ 
ποιημένων ορυκτελαίων στην διάθεσή τους. 

Άρθρο 7. 

Προσδιορισμός φορέων, επιχειρήσεων ή εγκαταστάσεων 
συλλογής και διάθεσης 

1. Μέσα σε 2 μήνες από την έναρξη ισχύος της παρού¬ 
σας απόφασης η αρμόδια Υπηρεσία του Υπουργείου ΠΕ- 
ΧΩΔΕ προβαίνει στην καταγραφή όλων των ιρορέων ή επι¬ 
χειρήσεων που συλλέγουν καθώς και των εγκαταστάσεων 
που διαθέτουν χρησιμοποιημένα ορυκτέλαια για την υπα¬ 
γωγή τους στο σύστημα αδειοδότησης και ελέγχων που 
προ^έπεται στις διατάξεις των άρθρων 8 και 11 της πα¬ 
ρούσας απόφασης. 

2. Για την εφαρμογή της παρούσας απόφασης και ειδι¬ 
κότερα των άρθρων 3, 4 και 6 αυτής, είναι δυνατόν μία ή 
περισσότερες επιχειρήσεις να υποχρεωθούν στην πραγ¬ 
ματοποίηση της συλλογής ή και της διάθεσης χρησιμοποι¬ 
ημένων ορυκτελαίων που παραδίδονται σ’ αυτές από τους 
κατόχους τους, με την επιφύλαξη εφαρμογής του άρθρου 
12 της παρούσας απόφασης. 

3. Με κοινή απόφαση των Υπουργών Εσωτερικών. Δη¬ 
μόσιας Διοίκησης και Αποκέντρωσης, Υγείας Πρόνοιας, 
ΠΕΧίίΔΕ και Βιομηχανίας Ενέργειας και Τεχνολογίας κα¬ 
θορίζονται οι εν λόγω επιχειρήσεις, ή εγκαταστάσεις, οι 
όροι ουλλογής και διάθεσης, καθώς και οι ειδικά επιλεγμέ¬ 
νες κατά περίπτωση ζώνες που παραχωρούνται σ’ αυτές 
γΓ αυτό το σκοπό, στα πλαίσια εφαρμογής της παρούσας 
απόφασης και των σχετικών διατάξεων του Ν. 1571/85 (Α’ 
192). Όταν πρόκειται για χρησιμοποιημένα ορυκτέλαια 
που προέρχονται από πλοία, την ως άνω Κ.Υ.Α. συνυπο¬ 
γράφει και ο Υπουργός Εμπορικής Ναυτιλίας. 

Άρθρο 8. 

Μέτρα και προϋποθέσεις για τη διαχείριση των χρησιμο¬ 
ποιημένων ορυκτελαίων. 

Α. Ως προς τη χορήγηση της έγκρισης περιβαλλοντικών 
όρων; 

1. Για την πραγματοποίηση κάθε έργου ή δραστηριότη¬ 
τας που προβαίνει σε εργασίες διαχείρισης και ειδικό¬ 
τερα: 

α) σε διάθεση των χρησιμοποιημένων ορυκτελαίων ή 

β) σε συλλογή ή προσωρινή αποθήκευση των ορυκτε¬ 
λαίων αυτών απαιτείται έγκριση περιβαλλοντικών όρων, 
όπο>ς προβλέπεται στο άρθρο 4 (παρ. 1, 2 και 3) του Ν. 
1650/1986. Η έγκριση αυτή χορηγείται στην περίπτωση 
(α) με κοινή απόφαση των Υπουργών Περιβάλλοντος, Χω¬ 
ροταξίας και Δημοσίων Έργων και Υγείας Πρόνοιας ως 
έργο ή δραστηριότητα Α' κατηγορίας και στην περίπτωση 
(β) με απόφαση του οικείου Νομάρχη ως έργο ή δραστη¬ 
ριότητα Β' κατηγορίας σύμφωνα με τις διαδικασίες που 
καθορίζονται και για τις δύο κατηγορίες στις σχετικές δια¬ 
τάξεις της υπ' αριθ. 69269//5387/1990 Κοινής Υπουργι¬ 
κής Απόφασης <Β' 678). 

Σε περίπτωση που τα χρησιμοποιημένα ορυκτέλαια 
έχουν αναμειχθεΐ με ΡΟΒ/ΡΟΤ ή με άλλα επικίνδυνα από¬ 
βλητα ή σε κάθε περίπτωση που έχουν καταστεί επικίν¬ 
δυνα απόβλητα η εν λόγω έγκριση περιβαλλοντικών όρων 
για όλες τις εργασίες διαχείρισης των περιπτώσεων (α) και 
(β) χορηγείται με κοινή Απόφαση των ως άνω Υπουργών, 
εκτός από τη συλλογή που χορηγείται με απόφαση του οι¬ 
κείου Νομάρχη, σύμφωνα με τις σχετικές διατάξεις της 
κείμενης νομοθεσίας για τα επικίνδυνα απόβλητα και την 
υπ’ αριθ. 69269/5387/1990 Κ.Υ.Α. 

2. Η έγκριση περιβαλλοντικών όρων αποτελεί προϋπό¬ 
θεση: 

α) για τη χορήγηση από το ΥΒΕΤ της σχετικής άδειας 
ίδρυσης και λειτουργίας της εγκατάστασης αναγέννησης 
των χρησιμοποιημένων ορυκτελαίων, στα πλαίσια εφαρ¬ 
μογής των διατάξεων του Ν. 1571/1985 (Α' 192) σε συν¬ 
δυασμό με τις σχετικές διατάξεις της κείμενης νομοθε¬ 
σίας για τη διαχείριση των στερεών ή επικίνδυνων αποβλή¬ 
των κατά περίπτωση. 

β) για τη χορήγηση της προβλεπόμενης στην παρ. Β 
άδειας για τις άλλες εργασίες διαχείρισης των χρησιμοποι¬ 
ημένων ορυκτελαίων εκτός από την αναγέννησή τους. 

3. Για κάθε εργασία διαχείρισης των χρησιμοποιημένων 
ορυκτελαίων, στην απόφαση έγκρισης των περιβαλλοντι¬ 
κών όρων προβλέπονται εκτός των άλλων και όροι που 
αναφέρονται: 

- στο είδος και τις ποσότητες των χρησιμοποιημένων 
ορυκτελαίων 

- στο χώρο ή τους χώρους όπου πραγματοποιείται κάθε 
εργασία διαχείρισής τους 

- στις μεθόδους διάθεσής τους, στο πλαίσιο εφαρμο¬ 
γής των διατάξεων του άρθρου 6 της παρούσας απόφα¬ 
σης. 

Ειδικότερα: 

α) Μέτρα και προϋποθέσεις για την αναγέννηση χρησι¬ 
μοποιημένων ορυκτελαίων. 

Στην απόφαση έγκρισης των περιβαλλοντικών όρων για 
την αναγέννηση χρησιμοποιημένων ορυκτελαίων προβλέ- 
πονται εκτός των άλλων και όροι που αναφέρονταϊ 

- Στον περιορισμό στο ελάχιστο των κινδύνων σχετικά 
με την ποσότητα των καταλοίπων της αναγέννησης που 
έχουν ταξικές και επικίνδυνες ιδιότητες, και στην υποχρέ¬ 
ωση της διάθεσης των καταλοίπων αυτών σύμφωνα με τις 
σχετικές διατάξεις της κείμενης νομοθεσίας για την δια¬ 
χείριση των επικίνδυνων αποβλήτων ώστε να αποφεύγο¬ 


νται δυσμενείς επιπτώσεις στο περιβάλλον και τη δημόσια 
υγεία. 

Στην υποχρέωση ώστε, τα βασικά ορυκτέλαια που προ¬ 
κύπτουν από την αναγέννηση να μην αποτελούν επικίν¬ 
δυνα απόβλητα με την έννοια που προσδιορίζονται στις 
σχετικές διατάξεις της κείμενης νομοθεσίας και να μην 
περιέχουν πολυχλωροδιφαινύλια/ πολυχλωροτριφαινύλια 
(ΡΟΒ/ΡΟΤ) σε ποσοστό μεγαλύτερο από 50 ρρηι ΡΟΒ/ 
ΡΟΤάλλως εφαρμόζονται οι διατάξεις της κείμενης νομο¬ 
θεσίας, σχετικά με τη διάθεση των ΡΟΒ/ΡΟΤκαι των επι¬ 
κίνδυνων αποβλήτων. 

Στην χρησιμοποίηση μεθόδων για την αναγέννηση των 
χρησιμοποιημένων ορυκτελαίων που περιέχουν ΡΟΒ ή 
ΡΟΤ, που αποβλέπουν είτε στην καταστροφή των ΡΟΒ ή 
ΡΟΤ είτε στην μείιοσή τους ώστε τα αναγεννημένα ορυ¬ 
κτέλαια να μην περιέχουν περισσότερα ΡΟΒ/ΡΟΤ από την 
ως άνω οριακή τιμή των 50ρρΓπ. 

Τα μέτρο που λαμβάνονται για την εφαρμογή των ο)ς 
άνω εδαφίων ανακοινώνται από την αρμόδια Δ/νση του 
Υπουργείου ΠΕΧΟΔΕ στην Επιτροπή Ευρωπαϊκών Κοινο¬ 
τήτων. 

β) Μέτρα και προϋποθέσεις για την αποθήκευση εναπό¬ 
θεση και συλλογή χρησιμοποιημένων ορυκτελαίων. 

Στην απόφαση έγκρισης των περιβαλλοντικών όρων για 
την αποθήκευση, εναπόθεση και συλλογή χρησιμοποιημέ¬ 
νων ορυκτελαίων προβλέπονται εκτός των άλλων και όροι 
που αναφέρονται στην υποχρέωση των κατόχων και των 
ασχολούμενων με την συλλογή χρησιμοποιημένων ορυ¬ 
κτελαίων, να μην προβαίνουν σε ανάμειξη των ορυκτε¬ 
λαίων αυτών με ΡΟΒ και ΡΟΤ ή με επικίνδυνα απόβλητα. 

Προκειμένου να διασφαλίζεται η κατάλληλη αποθή¬ 
κευση και η κατά το δυνατόν πληρέστερη συλλογή των 
χρησιμοποιημένων ορυκτελαίων, η αρμόδια Δ/νση του 
Υπουργείου ΠΕΧΩΔΕ σε συνεργασία με την ΚΕΔΚΕ κα¬ 
ταρτίζει σχετικά προγράμματα ευαισθητοποίησης και δια¬ 
φώτισης του κοινού. Τα προγράμματα αυτά τίθενται σε 
ειραρμογή από τους οικείους Ο.Τ.Α. στην περκρέρεια των 
οποίων πραγματοποιείται η αποθήκευση η συλλλογή των 
ορυκτελαίων αυτών. Σε περίπτωση εγκαταστάσεων ευκο¬ 
λιών υποδοχής πετρελαιοειδών καταλοίπων που προέρχο¬ 
νται από πλοία η απόφαση έγκρισής των περιβαλλοντικών 
όρων για την αποθήκευση και εναπόθεσή τους συνυπο¬ 
γράφεται και από τον Υπουργό Εμπορικής Ναυτιλίας. 

γ) Μέτρα για την χρησιμοποίηση χρησιμοποιημένων 
ορυκτελαίων ως καυσίμων. 

Στην απόφαση έγκρισης των περιβαλλοντικών όρων για 
τη χρησιμοποίηση χρησιμοποιημένων ορυκτελαίων ως 
καυσίμων προβλέπονται εκτός των άλλων και όροι τέτοιοι 
ώστε η λειτουργία της εγκατάστασης να μην προκαλεί ση¬ 
μαντική ατμοσφαιρική ρύπανση ιδίως με την εκπομπή ου¬ 
σιών που αναφέρονται στο παράρτημα του άρθρου 15 της 
παρούσας απόφασης. Τα μέτρα αυτά αναφέρονται κυ¬ 
ρίως: 

- στην τήρηση των οριακών τιμών εκπομπής του πα¬ 
ραρτήματος του άρθρου 15 της παρούσας απόφασης σε 
περίπτωση καύσης ορυκτελαίων από εγκαταστάσεις θερ¬ 
μικής ισχύος τουλάχιστον 3 ΜΥΥ με βάση τη χαμηλότερη 
θερμογόνο ικανότητα (ίΗΥ). 

Οι αρμόδιες αρχές σύμφωνα με την παράγραφο 1 του 
άρθρου αυτού είναι δυνατόν με την απόφαση έγκρισης 
των περιβαλλοντικών όρων να καθορίζουν αυστηρότερες 
οριακές τιμές από τις προαναφερόμενες στο παράρτημα 

του άρθρου 15 της παρούσας απόφασης, καθώς επίσης 
και οριακές τιμές για άλλες ουσίες και παραμέτρους που 
δεν περιλαμβάνονται στο ως άνω παράρτημα. 

- στον καθορισμό οριακών τιμών εκπομπών αερίων ρύ¬ 
πων και στην υποχρέωση τήρησής τους από τον υπεύθυνο 
του έργου ή της δραστηριότητας σε περίπτωση καυόης 
χρησιμοποιημένων ορυκτελαίων από εγκαταστάσεις θερ¬ 
μικής ισχύος μικρότερης από 3 ΜίΛ/ με βάση τη χαμηλό¬ 
τερη θερμογόνο ικανότητα (Ι-Ην). 

- στην διάθεση των καταλοίπων καύσης των χρησιμο¬ 
ποιημένων ορυκτελαίων σύμφωνα με τις σχετικές διατά¬ 
ξεις της κείμενης νομοθεσίας για τη διαχείριση των επικίν¬ 
δυνων αποβλήτων. 

- στην διασφάλιση ότι τα χρησιμοποιημένα ορυκτέλαια 
δεν αποτελούν επικίνδυνα απόβλητα με την έννοια που 
προσδιορίζονται στις σχετικές διατάξεις της κείμενης νο¬ 
μοθεσίας και δεν περιέχουν συγκεντρώσεις ΡΟΒ/ΡΟΤ με¬ 
γαλύτερες από 50 ρρΓΠ. 

- στην δυνατότητα να διασφαλίζεται εναλλακτικά η τή¬ 
ρηση των οριακών τιμών του παραρτήματος του άρθρου 
15 της παρούσας απόφασης, με ένα κατάλληλο σύστημα 
ελέγχου των συγκεντρώσεων ρυπαντών στα χρησιμοποιη¬ 
μένα ορυκτέλαια που προορίζονται για καύση, ή μείγματα 
χρησιμοποιημένων ορυκτελαίων με άλλα υγρά καύσιμα, 
εφόσον ληφθούν υπόψη τα τεχνικά χαρακτηριστικά των 
εγκαταστάσεων. 

- στην διασφάλιση μέσω ενός συστήματος ελέγχου ότι 
σε περίπτωση εγκαταστάσεων όπου από την θέρμανση 
προϊόντων ενδέχεται να προκληθεί επιπρόσθετη εκπομπή 
ουσιών από αυτές που απαριθμούνται στο παράρτημα του 
άρθρου 15 της παρούσας απόφασης, η αναλογία των ου¬ 
σιών αυτών που προέρχεται από την καύση χρησιμοποιη¬ 
μένων ορυκτελαίων δεν υπερβαίνει τις οριακές τιμές που 
καθορίζονται στο ως άνω παράρτημα. 

Την απότραση έγκρισης περιβαλλοντικών όρων συνυπο¬ 
γράφει και ο Υπουργός Οικονομικών ως ασκών εποπτεΐα 
στο Γενικό Χημείο Του Κράτους. 

δ) Μέτρα και προϋποθέσεις για την διάθεση γενικά των 
χρησιμοποιημένων ορυκτελαίων. 

Στην απόφαση έγκρισης των περιβαλλοντικών όρων για 
τη διάθεση των χρησιμοποιημένων ορυκτελαίων προβλέ- 
πονται εκτός των άλλων και οι όροι που αναφέρονται; 

- Σε αναγκαία ειδικά τεχνικά μέτρα για να δισοφαλίζε- 
ται ότι η διάθεση όλων των χρησιμοποιημένων ορυκτε¬ 
λαίων που περιέχουν ΡΟΒ/ΡΟΤ. πραγματοποιείται με 
τρόπο ώστε να αποφεύφονται ενδεχόμενες βλάβες στην 
υγεία του ανθρώπου και στο περιβάλλον. 

- Στην υποχρέωση ώστε η διάθεση των χρησιμοποημέ- 
νων ορυκτελαίων που έχουν επιβαρυνθεί με ουσίες που 
χαρακτηρίζονται ως επικίνδυνα απόβλητα να πραγματο¬ 
ποιείται σύμφωνα με την υφισταμένη νομοθεσία για την 
διαχείριση των επικίνδυνων αποβλήτων. 

4. Οι αρμόδιες σύμφωνα με την παράγραφο Α του άρ¬ 
θρου αυτού αρχές μετά από έρευνα της εξέλιξης της τε¬ 
χνολογίας ή και της κατάστασης του περιβάλλοντος προ¬ 
βαίνουν στην επιβολή πρόσθετων περιβαλλοντικών όρων 
σι^φωνα με το άρθρο 9 (παραγ. 5) της υπ. αριθ. 69269/ 
5^7/1990 κοινής Υπουργικής απόφασης ή στην τροπο¬ 
ποίηση της απόςκισης έγκρισης των περιβαλλοντικών 
όρων του έργου ή της δραστηριότητας. 

Β. Ως προς την χορήγηση άδειας: 

1. Για τις εργασίες διαχείρισης εκτός από την ανα¬ 


γέννηση των χρησιμοποιημένων ορυκτελαίων: 

Κάθε εργασία διαχείρισης εκτός της αναγέννησης των 
χρησιμοποιημένων ορυκτελαίων από φυσικά ή νομικά 
πρόσωπα γίνεται μετά από άδεια που χορηγείται από τον 
οικείο Νομάρχη, σύμφωνα με τους όρους και τις προϋπο¬ 
θέσεις που προβλέπονται στις σχετικές διατάξεις της κεί¬ 
μενης νομοθεσίας για τη διαχείριση των στερεών αποβλή¬ 
των. 

Σε περίπτωση που τα χρησιμοποιημένα ορυκτέλαια 
έχουν αναμειχθεΐ με ΡΟΒ/ΡΟΤ ή άλλα επικίνδυνα από¬ 
βλητα. η ως άνω προβλεπόμενη άδεια χορηγείται σύμ- 
ςχι>να με τους όρους και τις προϋποθέσεις που προβλέπο- 
νται στις σχετικές διατάξεις της κείμενης νομοθεσίας για 
τη διαχείρηση των επικίνδυνων αποβλήτων. 

2. Για την αναγέννηση, των χρησιμοποιημένων ορυκτε¬ 
λαίων: 

Η αναγέννηση των χρησιμοποηυμένων ορυκτελαίων 
από φυσικά ή νομικά πρόσωπα γίνεται μετά από άδεια που 
χορηγείται σύμφωνα με τις διατάξεις του Ν, 1571/1985 
(Α’ 192) σε συνδυασμό με τις σχετικές διατάξεις της κεί¬ 
μενης Νομοθεσίας για τη διαχείριση των στερεών αποβλή¬ 
των ή σε περίπτωση που τα χρησιμοποιημένα ορυκτέλαια 
έχουν αναμειχθεί με ΡΟΒ/ΡΟΤ ή άλλα επικίνδυνα από¬ 
βλητα με τις σχετικές διατάξεις της κείμενης Νομοθεσίας 
για τη διαχείριση των επικίνδυνων αποβλήτων κατά περί¬ 
πτωση. 

Γ. Κοινές διατάξεις. 

1. Οι αρμόδιες αρχές που προβλέπονται κατά περί¬ 
πτωση στις προηγούμενες παραγράφους Α και Β για τη 
χορήγηση της έγκρισης περιβαλλοντικών όρων και της 
άδειας για τη διαχείριση χρησιμοποιημένων ορυκτε¬ 
λαίων: 

α) Είναι δυνατόν να λαμβάνουν αυστηρότερα μέτρα από 
το προβλεπόμενα στις παραγράφους αυτές και να προβαί¬ 
νουν και σε απαγόρευση της καύσης των ορυκτελαίων αυ¬ 
τών για την αποτελεσματικότερη προστασία του περιβάλ¬ 
λοντος και της δημόσιας υγείας. 

β) Μεριμνούν ώστε τα μέτρα στα οποία αναφέρεται 
κάθε έγκριση περιβαλλοντικών όρων και άδεια διαχείρισης 
να διασφαλίζουν την προστασία της υγείας του ανθρώπου" 
και του περιβάλλοντος, με τη χρησιμοποίηση της καλύτε¬ 
ρης διαθέσιμης τεχνολογίας που δεν συνεπάγεται υπερ¬ 
βολικό οικονομικό κόστος. 

2. Προκειμένου για ευκολίες υποδοχής πετρελαιοειδών 
καταλοίπων και χρησιμοποιημένων λιπαντελαίων στα λιμά¬ 
νια καθώς και τα πλοία μεταφοράς ή και παραγωγής των 
καταλοίπων αυτών ισχύει η εκάστοτε κείμενη Νομοθεσία 
συμπεριλαμβανομένων και των επικυρωμένων Διεθνή 
Συμβάσεων. Με απόφαση του Υπουργού Οικονομικών 
που εκδίδεται μέσα σε δύο μήνες από την έναρξη ισχύος 
της παρούσας απόφασης, καθορίζεται ο τρόπος της 
έγκρισης παραλαβής από τους κατόχους άδειας συλλογής 
ή διάθεσης των ανωτέρω καταλοίπων που προέρχονται 
από πλοία και η ακολουθητέα τελωνειακή διαδικασία. 

Στην ίδια απόφαση προσδιορίζεται και ο τρόπος άμεσης 
ενημέρωσης της αρμόδιας Δ/νσης του Υπουργείου ΠΕ- 
ΧΩΔΕ, από τις τελωνειακός αρχές, σε κάθε περίπτωση 
που εισέρχεται στη χώρα για διάθεση ή απλή διέλευση 
μέσω αυτής, από ξηράς ή θαλάσσης, φορτίο με χρησιμο¬ 
ποιημένα ορυκτέλαια. 

3. Οι μέθοδοι μέτρησης αναφοράς για τον καθορισμό 
της περιεκτικότητας των χρησιμοποιημένων ορυκτελαίων 

σε ΡΟΒ/ΡΟΤ προσδιορίζοναι από την Επιτροπή Ευρωπαϊ¬ 
κών Κοινοτήτων με εσωτερική Κοινοτική διαδικασία. 

4. Κόθε ενδιαφερόμενος υποχρεοΰτοι το μήνα Φε¬ 
βρουάριο κάθε έτους να ενημερώνει τον οικείο Νομάρχη 
στην περιη>έρεια του οποίου βρίσκεται η εγκατάσταση για 
τις ποσότητες και είδος των χρησιμοποιημένων ορυκτε¬ 
λαίων που παρήγαγε, χρησιμοποίησε, συνέλεξε, αποθή- 
κευσε, επεξεργάσθηκε, ανακύκλωσε, κατέστρεψε, συ- 
μπεριλαμβανομένης και της καύσης κατά τον προηγού¬ 
μενο χρόνο. 

Άρθρο 9 

Δαπάνες διάθεσης 

Οι δαπάνες της διάθεσης των χρησιμοποιημένων ορυ¬ 
κτελαίων μετά από αφαίρεση της ενδεχόμενης αξίας τους 
ή και τυχόν εσόδων από την επεξεργασία τους βαρύνουν 
τον κάτοχο που παραδίδει χρησιμοποιημένα ορυκτέλαια 
σε μία εγκατάσταση, βιομηχανία ή επιχείρηση που αναφέ- 
ρονται στο άθρο 7 της παρούσας απάφασης. 

Άρθρο 10 

Υποχρεώσεις εγκαταστάσεων 

1. Κάθε εγκατάσταση, βιομηχανία ή επιχείρηση που πα¬ 
ράγει, συλλέγει ή διαθέτει μια ποσότητα χρησιμοποιημέ¬ 
νων ορυκτελαίων μεγαλύτερη από 400 λίτρα το χρόνο, 
υποχρεούται: 

- Να τηρεί βιβλίο καταγραφής της ποσότητας, ποιότη¬ 
τας, προέλευσης και εναπόθεσης των εν λόγω ορυκτε¬ 
λαίων καθώς και της παράδοσης και παραλαβής τους, 
αναφέροντας κυρίως την ημερομηνία αυτών των τελευ¬ 
ταίων. 

- Και να γνωστοποιεί τα στοιχεία αυτά στην οικέ ία περι¬ 
φερειακή Υπηρεσία του Υπουργείου Περιβάλλοντος Χω¬ 
ροταξίας και Δημοσίων Έργων, όταν τους ζητηθούν. 

Με κοινή απόφαση των Υπουργών Οικονομικών, Βιομη¬ 
χανίας Ενέργειας Τεχνολογίας και Εμπορίου, καθορίζε¬ 
ται; 

α) Η ποσότητα των χρησιμοποιημένων ορυκτελαίων 
σύμφωνα με την παρ. 1 του παρόντος άρθρου, οε σχέση 
με ίση ποσότητα καινούργιου ορυκτελαίου, που υπολογί¬ 
ζεται σύμφωνα με ένα λογικό συντελεστή μετατροπής, και 

β) Οι ποσότητες των χρησιμοποιημένων ορυκτελαίων 
και τα ποσοστά ακαθάρτων προσμίξεων ανά κατηγορία 
προϊόντων, που περιέχονται σ’ αυτά. 

2. Κάθε εγκατάσταση ή επιχείρηση που συλλέγει, κατέ¬ 
χει ή και διαθέτει χρησιμοποιημένα ορυκτέλαια, υποχρε- 
ούται να κοινοποιεί στην αρμόδια Δ/νση του Υπουργείου 
ΠΕΧΩΔΕ όλες τις πληροφορίες για τη συλλογή ή και την 
διάθεση ή την εναπόθεση των ορυκτελαίων αυτών ή και 
των καταλοίπων τους. 

Άρθρο 11 
Ελεγχοι 

1. Οι έλεγχοι τήρησης των περιβαλλοντικών όρων που 
εγκρίνονται σύμφωνα με το άρθρο 8 (παρ. Α) της παρού¬ 
σας απόφασης, διενεργούνται σύμφωνα με τη διαδικασία 
του άρθρου 6 του Ν. 1650/86. Στους ελέγχους αυτούς εί¬ 
ναι δυνατόν να συμμετέχει και εκπρόσωπος του ΟΤΑ στην 
περιοχή του οποίου υπάρχει η σχετική εγκατάσταση, με 
την προϋπόθεση ότι ο ΟΤΑ δεν κάνει διάθεση χρησιμοποι¬ 
ημένων ορυκτελαίων. 


Σε περίπτωση που ο ΟΤΑ κάνει διάθεση χρησιμοποιη¬ 
μένων ορυκτελαίων η συμμετοχή εκπροσώπου του ανα- 
φέρεται μόνο σε Ελέγχους εγκαταστάσεων ή επιχειρή¬ 
σεων που παράγουν τα ορυκτέλαια αυτά. 

2. Η αρμόδια κατά περίπτωση κεντρική ή Περιφερειακή 
Υπηρεσία του Υπουργείου ΠΕΧΩΔΕ ή και άλλου ουναρμό- 
διοϋ Υπουργείου, ή και οι αρμόδιες υπηρεσίες της Νομαρ¬ 
χιακής Αυτοδιοίκησης πραγματοποιούν τακτικούς και 
έκτακτους ελέγχους σε κάθε εγκατάσταση, δραστηριό¬ 
τητα ή επιχείριση που προβαίνει σε διαχείριση χρησιμοποι¬ 
ημένων ορυκτελαίων, προκειμένου να διαπιστωθεί η τή¬ 
ρηση τίβν ύραν που προβλέπονται στη σχετική κατά περί- 
τπωση άδεια διαχείρισης. 

3. Οι εγκαταστάσεις, βιομηχανίες ή επιχειρήσεις υπο¬ 
χρεώνονται να παρέχουν κάθε δυνατή διευκόλυνση στους 
αρμόδιους τεχνικούς υπαλλήλους ώστε να προβαίνουν σε 
κάθε εξέταση, έλεγχο, έρευνα ή δειγματοληψία και να συ¬ 
γκεντρώνουν τις αναγκαίες πληροφορίες για την εκτέ¬ 
λεση του έργου τους. 

4. Κατά τα λοιπά ως προς τη διενέργεια των ελέγχων 
ισχύουν οι σχετικές διατάξεις της κείμενης Νομοθεσίας 
για τη διαχείριση στερεών απο^ήτων ή σε περίπτωση 
ανάμειξης με ΡΟΒ/ΡΟΤ ή άλλα επικίνδυνα απάτητα οι 
διατάξεις που αναφέρονται στη διαχείριση επικινδύνων 
αποβλήτων. 

Άρθρο 12 

Χορήγηση αποζημιώσεων ή κινήτρων 

1. Σε αντιστάθμισμα των υποχρεώσεων που επιβάλλο¬ 

νται στις εγκαταστάσεις ή επιχειρήσεις κατ’ εφαρμογή 
των άρθρων 6 & 8 της παρούσας απόφασης είναι δυνατόν 
να χορηγηθούν αποζημιώσεις ή κίνητρα στις εγκαταστά¬ 
σεις ή επιχειρήσεις συλλογής ή και διάθεσης των χρησιμο¬ 
ποιημένων ορυκτελαίων. Οι αποζημιώσεις αυτές ή τα κί¬ 
νητρα που δεν μπορούν να υπερβαίνουν τα πραγματικά 
διαπιατωθέντα ετήσια ακάλυπτα έξοδα της ως άνω εγκα¬ 
τάστασης ή επιχείρησης λαμβάνοντας υπόψη το λογικό 
κέρδος τους, χορηγούνται με κοινή απόφαση των Υπουρ¬ 
γών Εθνικής Οικονομίας και Περιβάλλοντος, Χωροταξίας 
και Δημοσίων Έργων. ' > 

2. Οι παραπάνω αποζημιώσεις ή κίνητρα χορηγούνται με 
την προϋπόθεση ότι δεν δημιουργούνται: 

α) σημαντικές διαταραχές στον ανταγωνισμό και 

β) τεχνητές διακινήσεις ανταλλαγής των προϊόντων. 

3. Με κοινή απόφαση των Υπουργών Οικονομικών, ΠΕ¬ 
ΧΩΔΕ, Εμπορίου και ΒΕΤ καθορίζεται ο τρόπος χρηματο¬ 
δότησης των αποζημιώσεων ή παροχής κινήτρων όπως 
επιβάρυνση της τιμής των προϊόντων που μετά τη χρήση 
τους μετασχηματίζονται σε χρησιμοποιημένα ορυκτέλαια 
ή επιβαρύνσεις των χρησιμοποιημένων ορυκτελαίων. 

Άρθρο 13 

Ανταλλαγή πληροφοριών 

1. Κάθε Νομάρχης στη περιφέρεια του οποίου υπάρχει 
ή πρόκειται να πραγματοποιηθεί έργο ή δραστηριόπτητα 
διάθεσης χρησιμοποιημένων ορυκτελαίων υποχρεούται 
στη σύνταξη ετήσιας ενημερωτικής αιτιολογημένης έκθε¬ 
σης προς τον Υπουργό ΠΕΧΩΔΕ, που κοινοποιείται και 
στους συναρμόδιους Υπουργούς σχετικά με την εφαρ¬ 
μογή των άρθρων 4Β, 8 και 11 της παρούσας απόφασης. 

Η ως άνω έκθεση περιλαμβάνει τον αριθμό των τυχόν 
χορηγηθεισών αδειών τους λόγους πιθανής ανάκλησης ή 
μη χορήγησής τους καθώς και τα στατιστικά στοιχεία του 
άρθρου 10 για τις ποσότητες των χρησιμοποιημένων ορυ¬ 
κτελαίων που παρήχθησαν ή διατέθηκαν. 

2. Κάθε τρία χρόνια η αρμόδια Δ/νση του Υπουργείου 
ΠΕΧΩΔΕ σε συνεργασία με τα συναρμόδια Υπουργεία συ¬ 
ντάσσει και δημοσιεύει έκθεση για την κατάσταση που 
υπάρχει όσον αφορά τη διάθεση χρησιμοποιημένων ορυ¬ 
κτελαίων στη χώρα. 

Η έκθεση αυτή διαβιβάζεται από το Υπουργείο ΠΕ.- 
ΧΟ.Δ.Ε. στην Επιτροπή Ευρωπαϊκών Κοινοτήτων. 

Αρθρο 14 

Κυρώσεις 

1. Σε οποιονδήποτε που γίνεται αίτιος παράβασης των 
διατάξεων της παρούσας απόφασης με πράξη ή παρά¬ 
λειψη, επιβάλλονται οι ποινικές, αστικές και διοικητικές 
κυρώσεις που προβλέπονται στα άρθρα 28,29 και 30 του 
Ν. 1650/1986, όπως το τελευταίο αυτό άρθρο τροποποι¬ 
ήθηκε με το άρθρο 98 (παρ. 12) του Ν. 1892/1990 (Α 
101 ). 

2. Ειδικότερα για την επιβολή διοικητικών κυρώσεων 
στις περιοχές των ρυθμιστικών σχεδίων Αθήνας και Θεσ¬ 
σαλονίκης εφαρμόζονται οι διατάξεις του άρθρου 13 του 
Ν. 1515/85 και του άρθρου 13 του Ν. 1561 /85 όπως τρο¬ 
ποποιήθηκαν και συμπληρώθηκαν με το άρθρο 31 (παρ. 6 
και 7) αντίστοιχα του Ν. 1650/86. 

3. Οι κυρώσεις που προβλέπονται στις προηγούμενες 
παραγράφους (1 και 2) επιβάλονται ανεξάρτητα από τις 
κυρώσεις που προβλέπονται στο Ν. 743/1977 «προστα¬ 
σία του θαλασσίου περιβάλλοντος και ρύθμιση συναφών 
θεμάτων» (Α’ 319) όπως ισχύει, καθώς και σε άλλες διατά¬ 
ξεις της κείμενης νομοθεσίας. 

Άρθρο 15 

Προσαρτάται και αποτελεί αναπόσπαστο μέρος της πα¬ 
ρούσας απόφασης το Παράρτημα που ακολουθεί. 

ΠΑΡΑΡΤΗΜΑ 

Οριακές τιμές (1) εκπομπής ορισμένων ουσιών που εκ- 


πέμπονται κατά την καύση χρησιμοποιημένων ορυκτε¬ 
λαίων σε εγκαταστάσεις θερμικής δυναμικότητας τουλά¬ 
χιστον 3Μνν (ΕΗν). 

Ρυπαντής Οριακή τιμή ιτΐ9/Νηη3 

Οό 0.5 

Νί ■* 

είτε (2) είτε (2) 

Ογ ^ 

Ου 1.5 

5 

V V 

Ρ6 5 Ρό 

ΟΙ (3) 100 

Ρ(4) 5 

302 (5) 

Κονιορτός (σύνολο) (5) - 


(1) Οι οριακές αυτές τιμές των οποίων δεν πρέπει να ση¬ 
μειώνεται υπέρβαση κατά την καύση των χρησιμοποιη¬ 
μένων ορυκτελαίων, εμςκιΐνουν την καταμετρηθέΙσα 
στα καυσαέρια συγκέντρωση εκπομπών των ανωτέρω 
ουσιών ως προς τον όγκο το)ν καυσαερίων υπό κανονι¬ 
κές συνθήκες (273 Κ, 1013 ΚΡβ), μετά από αφαίρεση 
της εμπεριεχομένης υγρασίας και της τεκμαρτής πε¬ 
ριεκτικότητας των καυσαερίων σε οξυγόνο 3%. 

Σε περίπτωση του άρθρου 8 παράγραφος 2 (γ) εδάφιο 5, η 
περιεκτικότητα σε οξυγόνο πρέπει να είναι η περιεκτι¬ 
κότητα που αντιστοιχεί σε κανονικές συνθήκες λει¬ 
τουργίες στην συγκεκριμένη βιομηχανική διαδικασία. 

(2) Στις αρμόδιες αρχές (άρθρο 8) εναπόκειται να καθορί¬ 
σουν, ποιά από αυτές τις εναλλακτικές οριακές τιμές 
θα εφαρμόζονται στη χώρα. 

(3) Ανόργανες αέριες ενώσεις χλωρίου, εκφρασμένες σε 
υδροχλώριο. 

(4) Ανόργανες αέριες ενώσεις φθορίου, εκς>ρασμένες σε 
υδροφθορικΰ οξύ. 

(5) Δεν είναι δυνατόν να οριστούν οριακές τιμές για τις ου¬ 
σίες αυτές στην παρούσα φάση από την Επιτροπή Ε.Κ. 
Οι αρμόδιες αρχές θα ορίσουν ανεξάρτητα τα πρότυπα 
εκπομπών τέτοιων ουσιών βάσει των διατάξεων της υπ' 
αριθ. 99/1987 Πράξης του Υπουργικού Συμβουλίου 
•οριακές και κατευθυντήριες τιμές ποιότητας της 
ατμόσφαιρας σε διοξείδιο του θείου και αιωρούμενα 
σωματίδια» (Α' 135). 

Άρθρο 16 

Οι διατάξεις της παρούσας απόφασης δεν θίγουν το τε¬ 
λωνειακό και φορολογικό καθεστώς που ισχύει κάθε (ρορά 
για την κατοχή, κυκλοφορία, και τους ελέγχους των χρησι¬ 
μοποιημένων ορυκτελαίων που προβλέπονται στην από¬ 
φαση αυτή. 

Άρθρο 17 

Από τις διατάξεις αυτής της απόφασης είναι δυνατόν να 
προκληθεί ακαθόριστη μελλοντική δαπάνη σε βάρος του 
κρατικού προϋπολογισμού, λόγω της προβλεπόμενης από 
το άρθρο 12 χορήγησης αποζημιώσεων, το ύψος της 



318 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


οποίας θα εξαρτηθεΐ από τον χρόνο έκδοσης της κοινής 
υπουργικής απόφασης τα κριτήρια και τις προϋποθέσεις 
που θα καθορίσει και σε συνδυασμό με τις τότε δημοσιο¬ 
νομικές δυνατότητες. 

Άρθρο 18 

Από την έναρξη ισχύος της παρούσας απόφασης η υπ’ 
αριθ. 71560/3053 Κοινή Υπουργική Απόφαση «Διάθεση 
των χρησιμοποιημένων ορυκτελαίων σε συμμόρφωση 
προς την οδηγία 75/43Θ/ΕΟΚ του Συμβουλίου Ευρωπαϊ¬ 
κών Κοινοτήτων της 16.6.1975» καταργείται, καθώς και 
κάθε άλλη διάταξη που αντίκειται στις διατάξεις της πα¬ 
ρούσας απόφασης ή ανάγεται σε θέματα που ρυθμίζονται 
οπό αυτή. 

Άρθρο 19 

Η ισχύς της παρούσας Κοινής Υπουργικής Απόφασης 
αρχίζει από τη δημοσίευσή της στην Εφημερίδα της Κυ- 
βερνήσεως. 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 


Αθήνα, 6 Δεκεμβρίου 1995 

